In nomine Domini Amen. Anno Incarnationis eiusdem millesimo ducentesimo octuagesimo, mense Maio. Ego Philippus dictus de Mont-moien miles, notum facio omnibus præsentes litteras inspecturis, quòd consideratâ vtilitate meâ,  commodo euidenti, non vi ad hoc inductus, nec in aliquo circumuentus, vendo,  titulo puræ ac perfectæ venditionis trado, cedo  concedo Religiosis viris Abbati  Conuentui Reomaensi mediam partem pro indiuiso vineæ meæ, quam habeo apud Viserneum in finagio dictæ villæ iuxta vineam Guillelmi de Grignone armigeri quondam mei ex vna parte;  vineam Rufi de Sulleio militis, ex altera, provt ex partibus lateralibus protenditur hinc  inde, item contiguam ex parte superiori vineæ Iacobi dicti Genni de Viserneo,  ex parte inferiori contiguam campo, qui quondam fuit à la Saincte de Viserneo. Item pratum quod habeo apud Viserneium situm in dicto territorio, quod dicitur du Brueil, iuxta pratum familiæ dicti Lansugler ex vna parte,  pratum liberorum quondam Ioannis dicti Bandelini ex altera parte, provt ex partibus lateralibus protenditur hinc  inde. Item contiguum ex parte superiori campo maioris de Viserneo,  ex parte inferiori contiguum prato dicti Escharni de Viserneo. Quam vineam  pratum pridem à prædictis Religiosis in feudum teneo,  de ipsorum feudó dignoscitur esse pretio sexaginta librarum Turonensium tenenda,  habenda in perpetuum, ab Infirmario dicti Monasterij pro tempore futuro, ad opus  vtilitatem Infirmariæ Monasterij prædicti. Quam pecuniæ summam ego prædictus miles confiteor me habuisse,  recepisse à dictis Religiosis in bona  legitima pecunia numerata. Volens  concedens ad obseruantiam omnium præmissorum me compelli, quasi ex re adiudicata, per curiam Domini Ducis Burgundiæ, cuius iurisdictioni, quoad hoc, me  hæredes meos suppono. In quorum omnium testimonium litteris istis signum dictæ Curiæ supplicaui,  obtinui apponi. Actum in præsentia Stephani de Sinemuro Notarij. Magistri Hugonis Curati de Gennaio. Mag. Petri Maioris de Chiuanches. Mag. Lamberti Curati Reomaensis. Testium ad hoc specialiter vocatorum anno  mense prædictis.